ახალგაზრდა ქალის პორტრეტი (ბოტიჩელი, ფრანკფურტი)
ახალგაზრდა ქალის პორტრეტი — ნახატი, რომლის ავტორად მიჩნეულია იტალიელი რენესანსის მხატვარი სანდრო ბოტიჩელი, შესრულებული 1480-1485. ასევე არსებობს მოსაზრება, რომ ნამუშევარი ეკუთვნის ჯაკოპო და სელაიოს. ქალი გამოსახულია პროფილში მაგრამ მის მედალიონის უკეთ გამოსაჩნად ქალის ტანი სამი მეოთხედი ნაწილითაა მობრუნებული. მედალიონის რევერსი ნერონის ბეჭდის ასლია, ეს იყო აპოლონისა და მარსიასის ტელსაბამი, რომელიც ლორენცო მედიჩს ესუთვნოდა. ნამუშევარი დაცულია სტადელის მუზეუმში, ფრანკფურტში, გერმანიაში. ბოტიჩელის სხვა მსგავსი ნახატები შენახულია ლონდონის ეროვნულ გალერიაში, ბერლინის ხელოვნების მუზეუმში და მარუბენის კოლექციაში, ტოკიოში. დავიდ ალან ბრაუნი ვაშნგტონის ხელოვნების ეროვნული გალერიიდან თვლის, რომ ამ ნახატში გამოსახულია იდეალური სილამაზის მქონე მითური ქალი, ნიმფა ან ქალღმერთი. ასევე შესამჩნევია ნახატის მსგავსება ბოტიჩელის სხვა ნამუშევრებთან.